**ОТЧЕТЕН ДОКЛАД**

**за осъществените читалищни дейности през 2022г.**

1. Актуално състояние на читалището като сдружение и културен център с материално- технически възможности за предоставяне на услуги:

* Брой регистрирани членове, събран членски внос
* Брой регистрирани членове – 85бр.
* Събран членски внос – 255лв.
* Брой посетители на предоставяни от читалището услуги
* 169бр.
* Проведени събрания – общи и на настоятелството
* 1 ОС и 9 на настоятелството
* Извършена пререгистрация на читалището в определения от ЗНЧ срок
* №20210310152346/10.03.2021г. - АВ
* Субсидирана численост на читалището в предходната година
* 2021г. – 1,75 бр.
* Общ бюджет на читалището за предходната година
* 2021г. – 24 149,90лв.
* Материално- техническа база на читалището. Наличие на обществено достъпен сграден фонд и помещения за читалищна дейност, с осигурен физически достъп за хора с увреждания. Наличие на технически средства и интернет. Закупена нова техника.
* Сградният фонд е реконструиран и осъвременен, читалищните салони са достъпни за хора с увреждания. Разполагаме още с библиотека, читалня, книгохранилище, гримьорна и сервизни помещения. Имаме скенер, принтер, мултимедия, модерна озвучителна и осветителна техника. Всичко това е разположено на над 500кв.м. разгъната площ. Изпитваме остра нужда от добре изправни, добре работещи компютри.
* Управленческа инициатива при стопанисване на читалищната собственост и набиране на собствени приходи
* Имуществото на читалището се стопанисва при ежедневен контрол и персоналът се опитва самостоятелно да отстранява по- голяма част от повредите. Собствени приходи набираме от проекти по донорски програми, членски внос и рента от земеделски земи. Проявяваме инициативност за привличане на меценати за развитието на любителското творчество.
* Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите.
* Читалищните служители присъстват редовно на съвещания и работни срещи, организирани от Община Ловеч и ЛЧ“Наука“, както и на заседания на Общински съвет. Обменят опит с други читалища и получават информация по интернет. През 2022г. не сме присъствали на обучения.
* Наложени санкции на читалището по чл.31, 32 и 33 от ЗНЧ
* Не

1. Дейност на читалището в предходната година

* Осъществена библиотечно – информационна дейност, отговаряща на изискванията на чл.37 от ЗОБ, включително набавени нови книги, периодични издания и др., брой обслужени читатели, степен на автоматизиране на библиотечните процеси.
* Читалищната библиотека отговаря на изискванията по ЗОБ. Библиотечните процеси все още не са автоматизирани. През 2022г. нямаме нови книги. Заетите библиотечни материали са 769, но все още голяма част от читателите не са редовни. Посещенията са 524, а в читалнята – 29. Читателите са 49. Фондът на библиотеката е 9457. Провели сме 4 тематични вечери с пенсионерския клуб.
* Нематериално културно наследство – съхраняване и предаване на традиционна култура, участия в националната система „Живи човешки съкровища – България”.
* Съхраняваме и предаваме на поколенията традиционните ритуали и обичаи и всяко поколение играе автентичните лисешки танци. През 2021г. кандидатствахме за втори път в националната система „Живи човешки съкровища – България” и спечелихме на областно ниво. Надяваме се третия път да влезем в Националната система.
* Езикови школи, клубове, кръжоци, ателиета, студиа, курсове по изкуства, математика, природни и хуманитарни науки, информационни технологии, краеведска и издателска дейност и др.
* През 2022г. негативно влияние върху клубните форми на работа указа и липсата на деца в тях. Причините са обективни.

Все пак работиха 3 клуба по интереси:

* + Традиционни празници и обичаи с 22 участника
  + Автентични танци с 27 участника
  + Пенсионерски клуб с 35 члена и 4 сбирки.
* Поддържане и доказани изяви на художествени състави.
* Смесената група за народно пеене е постоянно действаща със 6 изяви и 9 участника. В групите за автентични танци и Фолк клуб участваха общо 27 души с 6 изяви. 7 индивидуални изпълнители са показали своя талант на 3 празника. Имаме и временно действащи състави – Фолк клуб от 12 участника с 3 сбирки и Модерен балет за деца от 8 участника с 18 репетиции и 1 изява. Участвали сме в национални, областни и общински фестивали и събори: в Копривщица, в Ловеч, в Александрово, в Ябланица, в Тетевен, в Павликени, Баховица и Лисец. Получили сме общо 17 награди – 1 златен медал, 2 сребърни медала, 8 грамоти, 2 специални награди – грамота и плакет, 2 дипломи и 2 предметни награди.
* Създаване и обновяване на колекции с културни ценности.
* Няма
* Организиране и участие в празници, фестивали, събори, изложби, творчески вечери, граждански инициативи, спортни занимания и др.
* За 2022г. сме подготвили и участвали в общо 17 празника, от тях 2 онлайн, 7 изложби, Националния празник с кратка художествена програма, 2 литературни вечери, и 2 вероучения за възрастни с пенсионерския клуб, коледари в селото и общината. Най- важното събитие беше 95 годишния юбилей на читалището. На празници участвахме и в други населени места. Както винаги домакинствахме на изборите.
* Нови дейности, заложени в програмата на читалището, в това число работа по проекти, осъществено сътрудничество с други културни институции.
* Чрез онлайн предавания се опитваме да поддържаме интереса към читалището, когато живият контакт с бенефициентите не е възможен по обективни причини. Така постъпихме за МД на думата „Благодаря“ на 11.01 и за Деня на самодееца 01.03.
* С различни литературни вечери и вероучение разнообразихме сбирките на пенсионерския клуб.
* За пръв път си партнирахме с хореограф от София по проект към фонд „Култура“ на МК с тематика лисешките танци.
* Социална политика на читалището, в това т.ч. доброволческа дейност; работа с различни възрастови групи; работа с хора с увреждания и осигуряване на достъп до дейността на читалището; работа с представители на етнически общности.

В последните две години настъпи обрат във възрастта на читалищните бенефициенти. Децата изведнъж забравиха за читалището и броят им намаля драстично, но възрастните сформираха клуб на пенсионера и с тях провеждаме тематични вечери и други сбирки.

Хората с увреждания имат достъп до салоните в читалището и посещават събитията в тях.

Стараем се да привличаме всички възрастови групи и разнообразяваме дейността си, но пандемията ограничава възможностите ни.

1. Предоставяне и защита на предложената от всяко читалище програма, в изпълнение на чл.26а, ал.1 от ЗНЧ, съобразно и посочените в т.Б критерии, включително и разкриване на нови дейности.

Предоставели сме програма за развитие на читалищните дейности през 2023г., а сега ще се спрем само на събития, различни от досегашните.

* След дългогодишно прекъсване ще възпроизведем ритуала на Бабинден, за да възродим тази традиция.
* За Първи март ще срещнем бивши и сегашни самодейци с ретроспекция на мултимедия, за да привлечем внимание към любителското творчество.
* За Първи април ще подготвим художествено-сатирична програма.
* Ще потърсим форми за повишаване квалификацията на новия читалищен секретар.

Програмата за развитие винаги търпи промени в събитията. Бог да ни даде мирна и здрава година, а ние ще я направим успешна!